smcproject/ml-wiki-sentences huggingface dataset:
ഇതിൽ നിന്ന് താരവ്യൂഹത്തിന്റെ വലിപ്പം 12 ly ആണെന്ന് മനസ്സിലാക്കാം.
M6 ന്റെ സ്ഥാനം അവലംബം
ബാഷ്പീകരണം ഇംഗ്ലീഷ് വിലാസം https://ml.wikipedia.org/wiki/Vaporisation
ഒരു മൂലകമോ സംയുക്തമോ അവസ്ഥാന്തരണം മൂലം ദ്രാവകാവസ്ഥയിൽനിന്നും വാതകാവസ്ഥയിലേക്ക് മാറുന്നതിനെയാണ് ബാഷ്പീകരണം എന്നുപറയുന്നത് .
രണ്ടുതരം ബാഷ്പീകരണം ഉണ്ട് തിളയ്ക്കലും ഇവാപറേഷനും.
ഇവാപറേഷൻ ഒരു പ്രതല പ്രതിഭാസമാണ് എന്നാൽ തിളയ്ക്കൽ ഒരു കൂട്ടായ പ്രതിഭാസമാണ്.
നിർണ്ണായക താപനിലയ്ക്കു താഴെയുള്ള  ഒരു ദ്രാവകം അവസ്ഥാന്തരണം മൂലം വാതമായി മാറുന്ന പ്രക്രീയയാണ് ഇവാപറേഷൻ.
ദ്രാവകം വാതകമായി മാറുന്നത് തിളനിലക്കുതാഴെയുള്ള താപനിലയിലായിരിക്കും.
ഇവാപറേഷൻ ഉപരിതലത്തിൽ മാത്രം സംഭവിക്കുന്ന പ്രതിഭാസമാണ്.
ഒരു പദാർത്ഥത്തിന്റെ ബാഷ്പത്തിന്റെ ഭാഗിക മർദ്ദം സംതുലന ബാഷ്പമർദ്ദത്തിനേക്കാൾ കുറവാകുമ്പോഴാണ് ഇവാപറേഷൻ നടക്കുന്നത്.
തിളയ്ക്കലും ദ്രാവകാവസ്ഥയിലുള്ള പദാർത്ഥം വാതകാവസ്ഥയിലേക്ക് മാറുന്നതുതന്നെയാണ്.
എന്നാൽ തിളയ്ക്കൽ നടക്കുന്നത് ദ്രാവകത്തിന്റെ അടിയിലാണ്.
അവിടെ വാതകാവസ്ഥയിലുള്ള കുമിളകൾ രൂപപ്പെടുകയും അവ ദ്രാവക ഉപരിതലത്തിലേക്ക് എത്തുകയും ചെയ്യുന്നു.
വസ്തുവിന്റെ സംതുലന ബാഷ്പമർദ്ദം അന്തരീക്ഷബാഷ്പമർദ്ദത്തിനേക്കാൾ കൂടുതലാവുമ്പോഴാണ് ദ്രാവകം തിളയ്ക്കുന്നത്.
ദ്രാവകം തിളയ്ക്കുന്ന താപനിലയാണ് അതിന്റ തിളനില എന്നുപറയുന്നത്.
ഇത് ചുറ്റുപാടിന്റെ മർദ്ദത്തിനനുസരിച്ച് വ്യത്യാസപ്പെട്ടിരിക്കുന്നു.
വസ്തുക്കൾ ഖരാവസ്ഥയിൽ നിന്നും ദ്രാവകാവസ്ഥയിലേക്ക് പോകാതെ നേരിട്ട് വാതകാവസ്ഥയിലേക്ക് പോകുന്നതിനെയാണ് ഉത്പതനം എന്ന് പറയുന്നത്.
ഇതിൽ വസ്തുക്കൾ ദ്രാവകാവസ്ഥയിലെത്തുന്നില്ല.
ഇതിൽ ദ്രാവകാവസ്ഥ ഉൾപ്പെടാത്തതുകൊണ്ട് ഇത് ബാഷ്പീകരണത്തിൽ ഉൾപ്പെടുന്നില്ല.
ദ്രവ്യത്തിന്റെ അവസ്ഥകൾ‍ ഖരം → ദ്രാവകം → വാതകം → പ്ലാസ്മ
ബാസ് കടലിടുക്ക്
ടാസ്മേനിയയെ ഓസ്ട്രേലിയയുടെ മുഖ്യഭൂമിയുമായി വേർതിരിക്കുന്ന കടലിടുക്കാണ് ബാസ് കടലിടുക്ക് ( Bass Strait / b æ s / ) (കൃത്യമായി പറഞ്ഞാൽ ബൗണ്ടറി ഐസ്ലെറ്റ് ഒഴികെയുള്ള വിക്ടോറിയയെ ), ടാസ്മാൻ കടൽ , ഗ്രേറ്റ് ഓസ്ട്രേലിയ ഉൾക്കടൽ എന്നിവയെ ബന്ധിപ്പിക്കുന്ന ജലമാർഗ്ഗമാണിത്.
8,000 വർഷങ്ങൾക്ക് മുമ്പേ സമുദ്രനിരപ്പ് ഉയർന്നപ്പോളാണ് ഇത് രൂപം കൊണ്ടത്.
ബ്രിട്ടീഷ് നാവികസേനയിലെ സർജനും പര്യവേക്ഷകനുമായ ജോർജ്ജ് ബാസിന്റെ പേരിൽ നിന്നുമാണ് ഈ കടലിടുക്കിന് ബാസ് കടലിടുക്ക് എന്ന് നാമകരണം ചെയ്യപ്പെട്ടത്.
ഇന്റർനാഷണൽ ഹൈഡ്രോഗ്രാഫിക് ഓർഗനൈസേഷൻ ബാസ് കടലിടുക്കിന്റെ പരിധി ഇപ്രകാരം നിർവചിക്കുന്നു: പടിഞ്ഞാറ് ഗ്രേറ്റ് ഓസ്ട്രേലിയ ഉൾക്കടലിന്റെ കിഴക്കൻ അതിർത്തി - ഓസ്‌ട്രേലിയയിലെ കേപ് ഒട്ട്‌വേ മുതൽ ടാസ്മാനിയയിലെ കിംഗ് ഐലൻഡ് വരെയും അവിടെ നിന്ന് ടാസ്മാനിയയുടെ വടക്കുപടിഞ്ഞാറൻ അറ്റത്തുള്ള കേപ് ഗ്രിം വരെയും ഒരു രേഖ.
കിഴക്ക്.
ഗാബോ ദ്വീപിനും എഡിസ്റ്റോൺ പോയിന്റിനും ഇടയിലുള്ള ടാസ്മാൻ കടലിന്റെ പടിഞ്ഞാറൻ അതിർത്തി കേപ് ഹോവെക്ക് സമീപം, 37°30′ കിഴക്ക്) ഈസ്റ്റ് സിസ്റ്റർ ഐലൻഡിന്റെ വടക്കുകിഴക്കൻ അറ്റത്തേക്കും (148°E) അവിടെ നിന്ന് 148-ാമത്തെ കിഴക്കൻ രേഖാംശത്തിലൂടെ ഫ്ലിൻഡേഴ്‌സ് ദ്വീപ് വരെ; ഈ ദ്വീപിനപ്പുറം വാൻസിറ്റാർട്ട് ഷോൾസിന്റെ കിഴക്കോട്ട് കേപ് ബാരൻ ദ്വീപ് വരെയും (കേപ് ബാരൻ  ദ്വീപിന്റെ കിഴക്കേ അറ്റം) മുതൽ എഡിസ്റ്റോൺ പോയിന്റ് വരെ (41°S ) [ടാസ്മാനിയയിൽ].
ആർതർ ലിയോനാർഡ് ലോംഗിന്റെ, ബാസ് കടലിടുക്ക് കുറുകെയുള്ള ആദ്യത്തെ വിമാനത്തിന്റെ, ഓർമ്മ നിലനിർത്താനായി നിർമ്മിച്ചസ്മാരകം ഭൂമിശാസ്ത്രം ബാസ് കടലിടുക്കിന്റെ തീരങ്ങൾ തമ്മിലുള്ള ഏറ്റവും കുറഞ്ഞ ദൂരം വിൽസൺ പ്രൊമോണ്ടറിയിലെ തെക്കുപടിഞ്ഞാറൻ പോയിന്റ് സ്റ്റാൻലി ഉപദ്വീപിന്റെ വടക്കേ അറ്റം വരെ
ബാസ് കടലിടുക്കിന് ഏകദേശം 250 km (160 mi) വീതിയും 500 km (310 mi) നീളവുമുണ്ട്, ശരാശരി ആഴം 60 m (200 ft) .
ഏറ്റവും വീതി കൂടിയ ഭാഗമായ ടാസ്മാനിയയുടെ വടക്കുകിഴക്കൻ അറ്റത്തുള്ള കേപ് പോർട്ട്‌ലാന്റിനും ഓസ്‌ട്രേലിയൻ മെയിൻ ലാന്റിലെ പോയിന്റ് ഹിക്‌സിനും ഇടയിൽ ഏകദേശം 350 കി.
ദൂരമുണ്ട് അവലംബം
ബാഷ്പമർദ്ദം വിവിധ ദ്രാവകങ്ങളുടെ സാധാരണ ബാഷ്പമർദ്ദങ്ങൾ രേഖപ്പെടുത്തിയ ചാർട്ട്
സന്തുലിതാവസ്ഥയിലുള്ളതും അടഞ്ഞതുമായ ഒരു താപഗതികവ്യൂഹത്തിൽ ( thermodynamic system ) നിശ്ചിത ഊഷ്മാവിൽ ഒരു ബാഷ്പം അതിന്റെ ഖര-ദ്രാവക അവസ്ഥാഭേദങ്ങളിൽ ഏൽപ്പിക്കുന്ന മർദ്ദമാണു് ആ പദാർത്ഥത്തിന്റെ ബാഷ്പമർദ്ദം (Vapor pressure).
ബാസപ്പ ദാനപ്പ ജട്ടി ഇംഗ്ലീഷ് വിലാസം https://ml.wikipedia.org/wiki/Basappa_Danappa_Jatti
സ്വതന്ത്ര ഇന്ത്യയുടെ ആക്ടിംഗ് പ്രസിഡണ്ടും, ഉപരാഷ്ട്രപതിയുമായിരുന്നു ബാസപ്പ ദാനപ്പ ജട്ടി ( കന്നഡ : ಬಸಪ್ಪ       ದಾನಪ್ಪ      ಜತ್ತಿ )( സെപ്റ്റംബർ 10 , 1912 – ജൂൺ 7 , 2002 ).
രാഷ്ട്രപതിയായിരുന്ന ഫക്രുദ്ദീൻ അലി അഹമ്മദ്‌ നിര്യാതനായപ്പോൾ ഫെബ്രുവരി 11 1977-ന്‌  ആക്ടിംഗ് പ്രസിഡണ്ടായി.
ഒരു സാധാരണ മുനിസിപ്പാലിറ്റി അംഗം എന്ന സ്ഥാനത്തു നിന്നും രാഷ്ട്രീയജീവിതം തുടങ്ങിയ ജട്ടി, പിന്നീട് ഇന്ത്യയുടെ രണ്ടാമത്തെ ഉയർന്ന പദവിയായ ഉപരാഷ്ട്രപതി സ്ഥാനം അലങ്കരിക്കുകയുണ്ടായി.
1912 സെപ്തംബർ 10 ന് കർണാടക സംസ്ഥാനത്തിലെ ബീജാപ്പൂർ ജില്ലയിലെ ഒരു കന്നട കുടുംബത്തിലാണ്‌ ജട്ടി ജനിച്ചത്.
ഒരു സാധാരണ കുടുംബമായിരുന്നു അദ്ദേഹത്തിന്റേത്.
കുടുംബത്തിലെ പ്രാരാബ്ധങ്ങൾ മൂലമുള്ള പ്രതിബന്ധങ്ങൾ തരണം ചെയ്ത് അദ്ദേഹം വിദ്യാഭ്യാസം  പൂർത്തിയാക്കി.
കോലാപൂരിലെ രാജാറാം നിയമ സർവ്വകലാശാലയിൽ നിന്നും അദ്ദേഹം നിയമത്തിൽ ബിരുദം കരസ്ഥമാക്കി.
തന്റെ നാട്ടിൽ തന്നെ കുറേക്കാലം അഭിഭാഷകനായി ജോലി നോക്കി.
ആദ്യകാല രാഷ്ട്രീയ ജീവിതം
1940 ൽ ജട്ടി ജാമഖണ്ഡ് മുനിസിപ്പാലിറ്റി അംഗമായി തിരഞ്ഞെടുക്കപ്പെട്ടു, 1945 ൽ ജാമഖണ്ഡ് മുനിസിപ്പാലിറ്റി പ്രസിഡന്റായി.
ജാംഖണ്ഡി സ്റ്റേറ്റ് പ്രജാ പരിഷത് എന്ന കോൺഗ്രസ്സ് അനുഭാവ സംഘടയിലൂടെയാണ് അദ്ദേഹം രാഷ്ട്രീയത്തിലേക്ക് വന്നത്.
പിന്നീട് ജാമഖണ്ഡി നിയമസഭയിലേക്ക് തിരഞ്ഞെടുക്കപ്പെടുകയും, അതേ നിയമസഭയിൽ ഒരു മന്ത്രിസ്ഥാനം വഹിക്കുകയും ചെയ്തു.
1948 ജാമഖണ്ഡി സംസ്ഥാനത്തിന്റെ മുഖ്യമന്ത്രി (ദിവാൻ) പദവിയിലേക്കുയരുകയും ചെയ്തു.
1948 ൽ ജാമഖണ്ഡി സംസ്ഥാനം ബോംബെ സംസ്ഥാനത്തിൽ ലയിച്ചപ്പോൾ ജട്ടി തൽസ്ഥാനം ഉപേക്ഷിക്കുകയും തിരികെ അഭിഭാഷകവൃത്തിയിലേക്ക് മടങ്ങുകയും ചെയ്തു.
ബോംബെ നിയമസഭയിലേക്ക് ജട്ടി തിരഞ്ഞെടുക്കപ്പെട്ടു.
അധികം വൈകാതെ അദ്ദേഹം മുഖ്യമന്ത്രി.
കെ.ജി.ഖേറിന്റെ പാർലിമെന്ററി സെക്രട്ടറിയായിത്തീർന്നു.
രണ്ടു വർഷങ്ങൾക്കു ശേഷം 1952 ലെ പൊതു തിരഞ്ഞെടുപ്പിൽ വിജയിക്കുകയും മൊറാർജി ദേശായി സർക്കാരിൽ ആരോഗ്യ,തൊഴിൽ വകുപ്പു മന്ത്രിയായി സ്ഥാനമേൽക്കുകയും ചെയ്തു.
മൈസൂർ സംസ്ഥാനത്തിന്റെ മുഖ്യമന്ത്രി
ജട്ടി പിന്നീട് മൈസൂർ നിയമസഭയിലേക്കു തിരഞ്ഞെടുക്കപ്പെടുകയും, ഭൂപരിഷ്കരണ സമിതിയുടെ ചെയർമാനാവുകയും ചെയ്തു.
1958 ൽ ജട്ടി മൈസൂർ സംസ്ഥാനത്തിന്റെ മുഖ്യമന്ത്രിയായിരിക്കുമ്പോഴാണ് ഈ ഭൂപരിഷ്കരണ ബിൽ നിയമസഭയുടെ പരിഗണനക്കെടുക്കുന്നത്.
പിന്നീട് ജട്ടി, പാർട്ടി ചെയർമാനായി തിരഞ്ഞെടുക്കപ്പെടുകയും പിന്നീട് മൈസൂർ സംസ്ഥാനത്തിന്റെ മുഖ്യമന്ത്രിയായി സത്യപ്രതിജ്ഞചെയ്ത് അധികാരത്തിലേറുകയും ചെയ്തു.
1962 വരെ അദ്ദേഹം മൈസൂർ സംസ്ഥാനത്തിന്റെ മുഖ്യമന്ത്രിയായിരുന്നു.
1962 തിരഞ്ഞെടുപ്പിൽ ജാംഖണ്ഡി നിയമസഭാമണ്ഡലത്തിൽ നിന്നും ജട്ടി വീണ്ടും തിരഞ്ഞെടുക്കപ്പെടുകയും നിജലിംഗപ്പ മന്ത്രിസഭയിൽ സാമ്പത്തികവകുപ്പ് മന്ത്രിയായി സ്ഥാനമേൽക്കുകയും ചെയ്തു.
1968 ൽ പോണ്ടിച്ചേരിയുടെ ലഫ്ടനന്റ് ഗവർണറായി സ്ഥാനമേൽക്കുന്നതോടെയാണ് ജട്ടി ദേശീയരാഷ്ട്രീയത്തിൽ ശ്രദ്ധിക്കപ്പെടാൻ തുടങ്ങിയത്.
1972 ൽ ഒഡീഷ സംസ്ഥാനത്തിന്റെ ഗവർണറായി.
1974 ൽ ഇന്ത്യയുടെ അഞ്ചാമത്തെ ഉപരാഷ്ട്രപതി എന്ന പദവിയിലെത്തി.
1977 ൽ ഇന്ത്യയുടെ രാഷ്ട്രപതിയായിരുന്ന ഫക്രുദ്ദീൻ അലി അഹമ്മദ്‌ അന്തരിച്ചപ്പോൾ, ജട്ടി ഇടക്കാല രാഷ്ട്രപതിയായി സത്യപ്രതിജ്ഞ ചെയ്ത് അധികാരമേറ്റു.
1977 ൽ ആഭ്യന്തരമന്ത്രിയായിരുന്ന ചരൺസിംഗ് ഒമ്പത് സംസ്ഥാനങ്ങളെ പിരിച്ചു വിടാനായി തയ്യാറാക്കിയ ഓർഡറിൽ രാഷ്ട്രപതി എന്ന നിലയിൽ ജട്ടി ഒപ്പിട്ടാൻ വിസമ്മതിച്ചു.
കേന്ദ്രമന്ത്രിസഭയുടെ ഉപദേശം സ്വീകരിക്കുക എന്ന കീഴ്വഴക്കമാണ് ജട്ടി അന്ന് ലംഘിച്ചത്.
എന്നാൽ പിന്നീട് ജട്ടി അതേ ഉത്തരവിൽ ഒപ്പു വെക്കുകയും ചെയ്തു.
1979 വരെ ജട്ടി ഉപരാഷ്ട്രപതി എന്ന സ്ഥാനത്തു തുടർന്നു.
ഔദ്യോഗിക പദവികൾ 1945-48 : വിദ്യാഭ്യാസവകുപ്പ് മന്ത്രി - ജാംഖണ്ഡി സംസ്ഥാനം 1948 : മുഖ്യമന്ത്രി (ദിവാൻ) - ജാംഖണ്ഡി 1948-52 : പാർലിമെന്ററി സെക്രട്ടറി - ഖേർ മന്ത്രിസഭ - ബോംബെ സംസ്ഥാനം 1953-56 : സഹമന്ത്രി ( ആരോഗ്യം - തൊഴിൽ) - മൊറാർജി ദേശായി മന്ത്രിസഭ - ബോംബെ സംസ്ഥാനം 1958-62 : മുഖ്യമന്ത്രി - മൈസൂർ സംസ്ഥാനം 1962-68 : കേന്ദ്രമന്ത്രി - മൈസൂർ സംസ്ഥാനം 1968-72 : ലഫ്ടനന്റ് ഗവർണർ - പോണ്ടിച്ചേരി 1972-74 : ഗവർണർ - ഒഡീഷ 1974-79 : ഉപരഷ്ട്രപതി 1977 ഫക്രുദ്ദീൻ അലി അഹമ്മദ് അന്തരിച്ച ഒഴിവിൽ ആറുമാസക്കാലം രാഷ്ട്രപതി.
വാർദ്ധക്യസഹജമായ നിരവധി രോഗങ്ങൾ മൂലം ചികിത്സയിലായിരുന്ന ജട്ടി, 2002 ജൂൺ 8-ന് 89-ആം വയസ്സിൽ അന്തരിച്ചു.
നിസ്സ്വാർത്ഥസേവനത്തിന്റെ ഉദാഹരണമായിരുന്നു ബി.ഡി.ജെട്ടി ഐ ആം മൈ ഓൺ മോഡൽ എന്ന പേരിൽ തന്റെ ആത്മകഥയും ജട്ടി പ്രസിദ്ധീകരിച്ചിട്ടുണ്ട്.
ബാസി
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ബാസി.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബാസി സ്ഥിതിചെയ്യുന്നത്.
ബാസി വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബാസി ൽ 428 വീടുകൾ ഉണ്ട്.
ആകെ ജനസംഖ്യ 1952 ആണ്.
ഇതിൽ 978 പുരുഷന്മാരും 974 സ്ത്രീകളും ഉൾപ്പെടുന്നു.
ബാസി ലെ സാക്ഷരതാ നിരക്ക് 71.11 ശതമാനമാണ്.
ബാസി ലെ 6 വയസ്സിനു താഴെയുള്ള കുട്ടികളുടെ എണ്ണം 235 ആണ്.
ഇത് ബാസി ലെ ആകെ ജനസംഖ്യയുടെ 12.04 ശതമാനമാണ്.
ബാസി ലെ 112  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 428 - - ജനസംഖ്യ 1952 978 974 കുട്ടികൾ (0-6) 235 127 108 പട്ടികജാതി 112 58 54 പട്ടിക വർഗ്ഗം 0 0 0 സാക്ഷരത 71.11 % 51.95 % 48.05 % ആകെ ജോലിക്കാർ 522 485 37 ജീവിതവരുമാനമുള്ള ജോലിക്കാർ 455 426 29 താത്കാലിക തൊഴിലെടുക്കുന്നവർ 117 103 14 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ബാസെഞ്ജി ഇംഗ്ലീഷ് വിലാസം https://ml.wikipedia.org/wiki/Basenji
ഒരിനം വേട്ട നായയാണ് ബാസെഞ്ജി .
ഇവയുടെ ജന്മദേശം മധ്യ ആഫ്രിക്കയാണ്.
കുരക്കാത്ത  നായ എന്നും അറിയപ്പെടുന്നു.
അവലംബം ↑ {{ cite web }} : Check date values in: | accessdate= ( help ) ; External link in | publisher= ( help ) CS1 maint: bot: original URL status unknown ( link )
ബാഷ്പാഞ്ജലി
ചങ്ങമ്പുഴ കൃഷ്‌ണപിള്ളയുടെ ഒരു കാവ്യസമാഹാരമാണ് ബാഷ്പാഞ്ജലി .
പതിനേഴു വയസ്സുമുതൽ ഇരുപത്തിയൊന്നു വയസ്സുവരെയുള്ള കാലത്തിനിടയിൽ ചങ്ങമ്പുഴ രചിച്ച  കവിതകളാണ് ഇതിൽ ഉൾപ്പെടുത്തിയിരിക്കുന്നത്.
1934-ലാണ് ഈ കവിതാസമാഹാരം പ്രസിദ്ധീകരിച്ചത്.
വി. കൃഷ്‌ണപിള്ളയായിരുന്നു ഈ പുസ്തകത്തിന് അവതാരികയെഴുതിയത്.
ചങ്ങമ്പുഴ, വളരെ ചെറു പ്രായത്തിലെഴുതിയ കവിതകളുടെ ഈ സമാഹാരം അക്കാലത്ത് ശ്രദ്ധേയമായിരുന്നു.
സമാഹാരത്തിലെ കവിതകൾ
അമ്പത്തിയൊന്ന് കവിതകളാണ് ബാഷ്പാഞ്ജലിയിൽ ഉൾപ്പെടുത്തിയിരിക്കുന്നത്.
ആ പൂമാല, നിരാശ, ആവലാതി, അടുത്ത പ്രഭാതം, വിരഹി, ദിവ്യാനുഭൂതി, അതിഥി, നഷ്ടഭാഗ്യസ്മൃതി, സങ്കേതം, നിർവൃതി, കളിത്തോപ്പിൽ, വാടാവിളക്ക്, വിയോഗിനി, പ്രതിജ്ഞ, മധുവിധു, വയ്യ!
, മാപ്പ്,  ആത്മരഹസ്യം, മുകരുക, എനിക്ക് വേണ്ടത്, ഇരുളിൽ, പ്രതീക്ഷ, ചരിതാർത്ഥതന്നെ ഞാൻ, എന്റെ സഖി, അന്നും ഇന്നും, അന്ത്യസമാധാനം,     ആവോ!
, എന്റെ ചോദ്യം, നിഗൂഢദർശനം, സ്വപ്നം, വിഫലനൃത്തം, പരാജയം, ശിഥിലചിന്ത, നിർവ്വാണരംഗം, രാഗിണി, മുഗ്ദ്ധരാഗം, ശൂന്യതയിൽ, പാരവശ്യം, പരിതൃപ്തി, പ്രഭാതബാഷ്പം, കാമുകനെ കാത്ത്, രാഗവ്യഥ, ആശ, തുഷാരഗീതി, ഹേമ, സല്ലാപം, സൗന്ദര്യലഹരി, ആത്മക്ഷതം, വനബാല, വിശ്രാന്തി, വ്രണിതഹൃദയം എന്നിവയാണ് ഈ സമാഹാരത്തിലെ കവിതകൾ.
ബാസിലസ്
ദണ്ഡ് ആകൃതിയിലുള്ള ബാക്ടീരിയയുടെ ഒരു ജനുസ്സാണ് ബാസിലസ് .
അവയ്ക്ക് പുറമെ ഒരു അധിക സെൽ പാളി ഉള്ള ഗ്രാം-പൊസിറ്റീവ് ബാക്റ്റീരിയയാണ് .
ബാസിലസ് ഭാഗികമായോ പൂർണ്ണമായോ എയറോബിക് ആണ്.
അവർ പ്രകൃതിയിൽ എല്ലായിടത്തും ഉണ്ട്.
പ്രധാനമായും മണ്ണിലും വെള്ളത്തിലും വ്യാപകമായി കാണപ്പെടുന്നു.
ബാസിലസ് എന്ന പദം എല്ലാ സിലിണ്ടർ അല്ലെങ്കിൽ ദണ്ഡ് പോലുള്ള ബാക്ടീരിയകൾക്കും പൊതുവായ അർത്ഥത്തിൽ പ്രയോഗിക്കുന്നു.
ബാസിലസ് സ്വതന്ത്രമായി ജീവിക്കുന്നവയും പരാദാഭോജികളായ ഇനങ്ങളും ഉൾപ്പെടുന്നു.
സമ്മർദ്ദകരമായ സാഹചര്യങ്ങളിൽ അവ എൻഡോസ്പോറുകൾ ഉത്പാദിപ്പിക്കുന്നു.
ഇവ യഥാർത്ഥ ബീജകോശങ്ങളല്ല.
എന്നാൽ അവയ്ക്ക് ദീർഘകാലത്തേക്ക് പ്രവർത്തനരഹിതമായ അവസ്ഥയിൽ തുടരാനാകും.
മൊറോക്കോയിൽ നിന്നുള്ള ഒരു സ്പീഷിസിന്റെ എൻഡോസ്പോർ 420 ഡിഗ്രി സെൽഷ്യസ് വരെ അതിജീവിച്ചതായി റിപ്പോർട്ട് ചെയ്യപ്പെടുന്നു.
ശലഭപ്പുഴുക്കളുടെ ആക്രമണം നിയന്ത്രിക്കുന്നതിനുള്ള ജൈവകീടനാശിനിയായും ഇത് വ്യാപകമായി ഉപയോഗിക്കുന്നു.
കാറ്റർപില്ലറുകൾ ചെടികളിൽ തളിക്കുന്ന ബീജങ്ങൾ തിന്നുകയും കൊല്ലപ്പെടുകയും ചെയ്യുന്നു.
ബാസിലിസ്ക് പല്ലി ഇംഗ്ലീഷ് വിലാസം https://ml.wikipedia.org/wiki/Basilisk_Lizard
മധ്യഅമേരിക്കൻ പ്രദേശങ്ങളിൽ കാണപ്പെടുന്ന, വെള്ളത്തിലൂടെ വേഗത്തിൽ നടക്കാൻ കഴിയുന്ന പല്ലികളെയാണ് ബാസിലിസ്ക് പല്ലികൾ എന്ന് പറയുന്നത്.
ഈ ജനുസ്സിൽ നാലിനം പല്ലികൾ ഉണ്ട്.
വെള്ളത്തിലൂടെ നടക്കാൻ കഴിയുന്നത് കൊണ്ട് തന്നെ ഇവയെ ജീസസ് ക്രൈസ്റ്റ് ലിസാർഡ് എന്നും വിളിക്കുന്നു.
മെക്സിക്കോ , മധ്യഅമേരിക്ക, തെക്കേ അമേരിക്കയുടെ വടക്ക് ഭാഗങ്ങൾ എന്നിവിടങ്ങളിലെ തദ്ദേശീയ ജീവികളാണിവ.
ബാസിലിസ്കസ് (Basiliscus) എന്ന ജനുസ്സിന്റെ പേരും basilisk എന്ന പേരും ഗ്രീക്ക് വാക്കായ basilískos (βασιλίσκος) എന്ന വാക്കിൽ നിന്നും ഉണ്ടായതാണ്.
ചെറിയ രാജാവ്  (little king) എന്നാണ്  അതിന്റെ അർത്ഥം.
ബാസ്കിൻ-റോബിൻസ്
ബാസ്കിൻ-റോബിൻസ് പരമ്പര ഐസ് ക്രീം ഷോപ്പ് ഫീലിംഗ് ബാസ്കിൻ കൂടാതെ ഇര്വ് റോബിൻസ് ഐസ്ക്രീം, 1953-ൽ സ്ഥാപിതമായ വേണ്ടി, നിർമ്മിച്ച കവറുകൾ പരിസ്ഥിതി, ആഗോള ഗ്ലെംദലെ, കാലിഫോർണിയ .
കമ്പനി 5800 ഉണ്ട്, ലോകത്തിലെ ഐസ് ക്രീം ഒരു പ്രൊഫഷണൽ യുഎസ് അതിൽ 2,800 ശാഖകളിൽ ചെയ്തു ആണ്.
ലോകമെമ്പാടുമുള്ള 30 രാജ്യങ്ങളിൽ ബാസ്കിൻ-റോബിൻസ് ഐസ്ക്രീം വിതരണം.
കമ്പനി കാന്റൺ, മസാച്യുസെറ്റ്സ് ആസ്ഥാനം.
പുറത്തേക്കുള്ള കണ്ണികൾ ബാസ്കിൻ-റോബിൻസ് ഔദ്യോഗിക സൈറ്റ് ↑
ഹക്കീം അജ്മൽ ഖാൻ ഇംഗ്ലീഷ് വിലാസം https://ml.wikipedia.org/wiki/Hakim_Ajmal_Khan
ഇന്ത്യയിലെ ഒരു ദേശീയനേതാവും ഭിഷഗ്വരനുമായിരുന്നു ഹക്കീം അജ്‌മൽഖാൻ (ജീവിതകാലം: 11 ഫെബ്രുവരി 1868-1927).
ഹക്കിം എന്ന അറബിവാക്കിന്റെ അർഥം വൈദ്യൻ എന്നാണ്.
മധ്യേഷ്യയിൽനിന്നും ഇന്ത്യയിൽ കുടിയേറിപ്പാർത്ത ഒരു മുസ്ലീം സൈനികോദ്യോഗസ്ഥന്റെ മകനായി 1868 ഫെബ്രുവരി 11-ന് (ഹിജ്രാ വർഷം 1284 ഷവ്വാൽ 17)അജ്മൽ ജനിച്ചു.
ബാല്യത്തിൽതന്നെ പേർഷ്യൻ ഭാഷ , അറബി വ്യാകരണം, ഖുർആൻ , തർക്കശാസ്ത്രം എന്നിവയിൽ അവഗാഹം നേടിയ ഇദ്ദേഹം പില്ക്കാലത്ത് ഉറുദുവിൽ പാണ്ഡിത്യം സമ്പാദിച്ചു.
വൈദ്യശാസ്ത്രത്തിന്റെ ആദ്യപാഠങ്ങൾ പിതാവിൽനിന്നും ഉയർന്ന രീതിയിലുള്ള വൈദ്യ വിദ്യാഭ്യാസം ജ്യേഷ്ഠസഹോദരൻമാരിൽനിന്നും സമ്പാദിച്ചു.
1904-ൽ മൊസൊപ്പെട്ടേമിയയും തുർക്കി , അറേബ്യ എന്നീ രാജ്യങ്ങളും 1911-ൽ യൂറോപ്പും സന്ദർശിക്കുകയുണ്ടായി.
ഡൽഹിയിൽ താൻ സ്ഥാപിക്കാനുദ്ദേശിച്ച കോളേജിന്റെ നടത്തിപ്പിനെപ്പറ്റി ആവശ്യമായ വിവരങ്ങൾ ഈ യാത്രയിൽ ഇദ്ദേഹം നേടി.
1912-ൽ ഇന്ത്യയുടെ വൈസ്രോയിയായിരുന്ന ഹാർഡിഞ്ച്പ്രഭു അജ്മലിനെ ബഹുമാനിച്ചിരുന്നു.
തത്ഫലമായി ഡൽഹിയിൽ അജ്മൽഖാൻ സ്ഥാപിച്ച ആശുപത്രിക്ക് ലേഡി ഹാർഡിഞ്ച് എന്ന പേരാണ് നല്കിയത്.
ഈ കാലഘട്ടത്തിനുള്ളിൽ വിദഗ്ദ്ധനായൊരു ഭിഷഗ്വരൻ എന്ന നിലയിൽ അജ്മൽ പ്രസിദ്ധനായിക്കഴിഞ്ഞിരുന്നു.
നിരവധി യൂനാനിഗ്രന്ഥങ്ങൾ ഇദ്ദേഹം രചിച്ചിട്ടുണ്ട്.
മുസ്ളീങ്ങളുടെ വിദ്യാഭ്യാസോന്നമനത്തിനുവേണ്ടി അലിഗഡ് സർവകലാശാല പടുത്തുയർത്തുന്നതിൽ ഇദ്ദേഹം നിസ്തുലമായ പങ്ക് വഹിച്ചു.
1918 ഡിസമ്പറിൽ ഡൽഹിയിൽ മദൻമോഹൻ മാളവ്യയുടെ അധ്യക്ഷതയിൽ ചേർന്ന കോൺഗ്രസ് സമ്മളനത്തിൽ സി.ആർ. ദാസിന്റെ അസാന്നിധ്യത്തിൽ, അധ്യക്ഷപദവും വഹിച്ചു.
വിവിധ സമുദായക്കാരെ ഒരേ നിലയിൽ സ്നേഹിക്കുകയും സേവിക്കുകയും ചെയ്ത ഒരാളെന്ന നിലയിലാണ് ചരിത്രകാരൻമാർ ഇദ്ദേഹത്തെ വീക്ഷിക്കുന്നത്.
1919-ലും 1924-ലും ഉണ്ടായ ഹിന്ദു - മുസ്ലീം ലഹളകൾ ശമിപ്പിക്കാനും അവ കൂടുതൽ സ്ഥലങ്ങളിലേക്ക് വ്യാപിക്കാതിരിക്കാനും ഇദ്ദേഹം അശ്രാന്തപരിശ്രമം ചെയ്തു.
തികച്ചും ദേശീയവാദിയായിരുന്ന അജ്മൽ 1927 ഡിസമ്പറിൽ നിര്യാതനായി.
ഡൽഹിയിൽ ഇദ്ദേഹം സ്ഥാപിച്ച യൂനാനി വൈദ്യവിദ്യാലയം പ്രസിദ്ധമാണ്.
അവലംബം ഹക്കീം അജ്‌മൽഖാൻ Archived 2015-09-24 at the Wayback Machine .
ഹക്കീം അജ്‌മൽഖാൻ Archived 2010-04-18 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഹക്കീം അജ്മൽ ഖാൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഹക്കീം അബ്ദുൽ ഹമീദ്
ജമിയ ഹംദാർഡിന്റെ സ്ഥാപക ചാൻസലറും അലിഗഡ് മുസ്‌ലിം യൂണിവേഴ്‌സിറ്റി മുൻ ചാൻസലറുമായ യുനാനിയുടെ പരമ്പരാഗത വൈദ്യശാസ്ത്ര സമ്പ്രദായത്തിലെ ഇന്ത്യൻ വൈദ്യനായിരുന്നു ഹക്കീം അബ്ദുൽ ഹമീദ് (1908 -1999).
ഹംദാർഡ് ലബോറട്ടറീസ് സ്ഥാപകനും ചീഫ് ട്രസ്റ്റിയുമായിരുന്നു.
1965 ൽ ഇന്ത്യാ ഗവൺമെന്റ് അദ്ദേഹത്തെ നാലാമത്തെ പരമോന്നത ഇന്ത്യൻ സിവിലിയൻ അവാർഡായ പദ്മശ്രീ നൽകിയും 1992 ൽ ഏറ്റവും ഉയർന്ന മൂന്നാമത്തെ ഇന്ത്യൻ ബഹുമതി നൽകിയായ പദ്മഭൂഷൻ നൽകിയും സർക്കാർ അദ്ദേഹത്തെ ആദരിച്ചു.
1993 ൽ ന്യൂഡൽഹിയിലെ ഹംദാർഡ് പബ്ലിക് സ്കൂൾ സ്ഥാപിച്ചു.
ഇതും കാണുക ജമിയ ഹംദാർഡ് ഹംദാർഡ് വഖ്ഫ് ലാബറട്ടറീസ് അലിഘർ മുസ്ലീം സർവ്വകലാശാല അവലംബം
ഹക്കീം അസനുള്ള ഖാൻ
അവസാന മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ പ്രധാനമന്ത്രിയും സ്വകാര്യവൈദ്യനുമായിരുന്നു ഹക്കീം അസനുള്ള ഖാൻ (ജീവിതകാലം 1797-1873 ).
ബുദ്ധിമാനും തന്ത്രശാലിയും വിദ്യാഭ്യാസ-സംസ്കാരസമ്പന്നനുമായ ഇദ്ദേഹം സഫറിന്റെ ഏറ്റവും വിശ്വസ്തനായിരുന്നു.
എതിരാളികൾ ഇദ്ദേഹത്തെ ഗംഗാറാം യഹൂദി എന്നാണ് വിളിച്ചിരുന്നത്.
ആദ്യകാലങ്ങളിൽ സഫറിന്റെ പ്രധാനഭാര്യയായിരുന്ന സീനത്ത് മഹലുമായി നല്ല ബന്ധത്തിലല്ലായിരുന്നെങ്കിലും 1857-ലെ ലഹളസമയത്ത് ഇരുവരും വിമതശിപായിമാർക്കെതിരെയുള്ള നിലപാടെടുത്തുകൊണ്ട് ഒരുമിച്ചു.
ബ്രിട്ടീഷുകാരുമായുള്ള അസനുള്ള ഖാന്റെ എഴുത്തുകുത്തുകൾ ശിപായിമാർ കണ്ടെത്തിയതിനെത്തുടർന്ന് അവർ അദ്ദേഹത്തെ കൊല്ലാൻ ശ്രമിച്ചെങ്കിലും സഫർ അയാളെ സംരക്ഷിക്കുയായിരുന്നു.
വിമതരോടൊപ്പം നിൽക്കരുതെന്നും ബ്രിട്ടീഷുകാർക്ക് കീഴടങ്ങണമെന്നും സഫറിനെ ഇദ്ദേഹം പ്രേരിപ്പിച്ചു.
എന്നാൽ സഫർ കീഴടങ്ങിയതിനുശേഷം ഹക്കീം തനിക്ക് മാപ്പുലഭിക്കുന്നതിന് സഫറിനെതിരെയുള്ള തെളിവുകൾ ബ്രിട്ടീഷുകാർക്ക് നൽകി വിശ്വാസവഞ്ചന കാണിച്ചിരുന്നു.
1853-ൽ ഡെൽഹി റെസിഡന്റ് തോമസ് മെറ്റ്കാഫ് മരിച്ചത് വിഷപ്രയോഗം മൂലമാണെന്നും അതിനുപിന്നിൽ അസനുള്ള ഖാന്റെ പങ്കാളിത്തമുണ്ടായിരുന്നുവെന്നും സംശയിക്കപ്പെട്ടിരുന്നു.
മിർസ ഗാലിബ് , സൗഖ് , മോമിൻ തുടങ്ങിയവ പ്രശസ്തകവികളുടെ സമകാലീനനും സുഹൃത്തുമായിരുന്നു അസനുള്ള ഖാൻ.
മോമിൻ എഴുതിയ കവിതകൾ ഇൻഷായി മോമിൻ എന്ന പേരിൽ അസനുള്ള ഖാൻ പ്രസിദ്ധീകരിച്ചിരുന്നു.
ഗാലിബിന്റെയും സൗഖിന്റെയും കവിതകളും ഇത്തരത്തിൽ അദ്ദേഹം പ്രസിദ്ധീകരിച്ചിരുന്നു.
അസനുള്ള ഖാൻ ഒരു അഫ്ഗാൻ വംശജനായിരുന്നു.
അദ്ദേഹത്തിന്റെ പൂർവികർ അഫ്ഗാനിസ്താനിലെ ഹെറാത്തിൽ നിന്ന് കശ്മീരിലെ ദൽ തടാകപരിസരങ്ങളിലേക്കും പിന്നിട് ഡെൽഹിയിലേക്കും കുടിയേറിയവരാണ്.
അസനുള്ള ഖാനെപ്പോലെത്തന്നെ അദ്ദേഹത്തിന്റെ അച്ഛനും മുത്തച്ഛനുമെല്ലാം ഹക്കീമുകളായിരുന്നു (വൈദ്യൻമാരായിരുന്നു) അതുപോലെത്തന്നെ അദ്ദേഹത്തിന്റെ മകനായ ഇക്രാമുള്ള ഖാനും ഹഖീമായിരുന്നു.
അസനുള്ള ഖാന്റെ ഒരു കുടുംബമാളിക പുരാനി ദില്ലിയിലെ ലാൽ കുവ പ്രദേശത്ത് നിലനിൽക്കുന്നുണ്ട്.
ഹവേലി മെഹ്മൂദ ഉൻ നിസ എന്നാണ് ഈ മാളികയുടെ പേര്.
ഇക്രാമുള്ള ഖാന്റെ ഭാര്യയായിരുന്ന മെഹ്മൂദയുടെ പേരിലാണ് ഇത് അറിയപ്പെടുന്നത്.
1730-കളിലോ അതിനു മുൻപോ ആയിട്ടാണ് ഈ മാളിക പണിതിരിക്കുന്നത്.
ഹക്കിൾബെറി ഇംഗ്ലീഷ് വിലാസം https://ml.wikipedia.org/wiki/Huckleberry Bog Huckleberry at Polly's Cove, Nova Scotia Wild huckleberry in the Mount Hood National Forest in Oregon .
എറിക്കേസീ കുടുംബത്തിലെ പല ചെടികൾക്കും വടക്കേ അമേരിക്കയിൽ ഉപയോഗിക്കുന്ന ഒരു പേരാണ് ഹക്കിൾബെറി.
വാക്സിനിയം, ഗേലുസേഷ്യ എന്നിവ രണ്ട് അടുത്ത ബന്ധമുള്ള ജനീറകൾ ആണ്.
ഐഡഹോയിലെ സംസ്ഥാന ഫലമാണ് ഹക്കിൾബെറി.
കിഴക്കൻ വടക്കുഭാഗത്ത് ഗേലുസേഷ്യ ജനുസിൽപ്പെട്ട നാല് ഇനം ഹക്കിൾബെറിയാണ് സാധാരണയായി കാണപ്പെടുന്നത് പ്രത്യേകിച്ച് ജി. ബക്കാട്ട, ബ്ലാക്ക് ഹക്കിൾബെറി എന്നിവയാണ്.
ഇതും കാണുക Vaccinium ovatum (known by the common names evergreen huckleberry, winter huckleberry and California huckleberry) അവലംബങ്ങൾ
ഹഖാമനി സാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Achaemenid_Empire
വിശാല ഇറാന്റെ (ഇറാൻ ഗണ്യമായ സാംസ്കാരിക സ്വാധീനം ചെലുത്തിയ പ്രദേശങ്ങളുടെ) ഭൂരിഭാഗം ഭൂവിഭാഗവും ഭരിച്ച ആദ്യത്തെ പേർഷ്യൻ സാമ്രാജ്യം ആയിരുന്നു ഹഖാമനി സാമ്രാജ്യം .
ഹഖാമനീഷിയാൻ പേർഷ്യൻ സാമ്രാജ്യം , അക്കീമെനിഡ് സാമ്രാജ്യം ( പേർഷ്യൻ : هخامنشیان IPA: [haχɒmaneʃijɒn] ) എന്നിങ്ങനെയും അറിയപ്പെടുന്നു.
550 മുതൽ ക്രി.
330 വരെ നിലനിന്നിരുന്ന ഇത് രണ്ടാമത്തെ മഹത്തായ ഇറാനിയൻ സാമ്രാജ്യമായി കണക്കാക്കുന്നു.
( മെഡിയൻ സാമ്രാജ്യം ആയിരുന്നു ആദ്യത്തേത്).
സാമ്രാജ്യത്തിന്റെ അധികാരോന്നതിയിൽ 75 ലക്ഷം ചതുരശ്ര കിലോമീറ്ററോളം വിസ്തൃതിയുണ്ടായിരുന്ന അക്കീമെനിഡ് സാമ്രാജ്യം ഗ്രീക്ക്-റോമൻ പുരാതന പാരമ്പര്യം അവകാശപ്പെടാവുന്ന സാമ്രാജ്യങ്ങളിൽ ഭൂമിശാസ്ത്രപരമായി ഏറ്റവും വലുതായിരുന്നു.
ആറാം നൂറ്റാണ്ടിന്റെ മദ്ധ്യത്തിൽ മഹാനായ സൈറസ് സ്ഥാപിച്ച ഈ സാമ്രാജ്യം, അതിന്റെ സുവർണദശയിൽ ഗ്രീസ് മുതൽ ഇന്ത്യവരെയും റഷ്യൻ തുർക്കിസ്താൻ മുതൽ ഉത്തര ഈജിപ്ത് വരെയുമായി മൂന്ന് ഭൂഖണ്ഡങ്ങളിൽ പരന്നുകിടന്നു.
അഫ്ഗാനിസ്ഥാൻ , പാകിസ്താൻ , മദ്ധ്യേഷ്യ , ഏഷ്യാ മൈനർ , ത്രേസ് , കരിങ്കടലിന്റെ തീരപ്രദേശങ്ങളുടെ ഭൂരിഭാഗവും, ഇറാഖ് , വടക്കൻ സൗദി അറേബ്യ , ജോർഡാൻ , ഇസ്രയേൽ , ലെബനൻ , സിറിയ , പുരാതന ഈജിപ്തിന്റെ എല്ലാ പ്രധാന ജനവാസ കേന്ദ്രങ്ങളും, തുടങ്ങി പടിഞ്ഞാറ് ലിബിയ വരെ അക്കീമെനിഡ് സാമ്രാജ്യം വ്യാപിച്ചു.
പാശ്ചാത്യ ചരിത്രത്തിൽ അക്കീമെനിഡ് സാമ്രാജ്യം ഗ്രീക്കോ-പേർഷ്യൻ യുദ്ധങ്ങളിൽ ഗ്രീക്ക് നഗര രാഷ്ട്രങ്ങളുടെ ശത്രുവായി അറിയപ്പെടുന്നു.
ബാബിലോണിയൻ ബന്ധനത്തിൽ നിന്നും ഇസ്രയേലികളെ മോചിപ്പിച്ചതിനും അരമായ ഭാഷ സാമ്രാജ്യത്തിന്റെ ഔദ്യോഗിക ഭാഷ ആക്കിയതിനും ആയിരുന്നു ഈ ശത്രുത.
സാമ്രാജ്യത്തിന്റെ ബൃഹത്തായ വിസ്തൃതിയും നീണ്ടകാലത്തെ നിലനിൽപ്പും കാരണം ഇന്നും ലോകത്തിനു ചുറ്റുമുള്ള രാജ്യങ്ങളിൽ ഭാഷ, മതം, വാസ്തുവിദ്യ, തത്ത്വചിന്റ, നിയമം, സർക്കാർ എന്നിവയിൽ പേർഷ്യൻ സ്വാധീനം നിലനിൽക്കുന്നു.
തുടക്കം ബി.സി.ഇ.
490-ആമാണ്ടിലെ പേർഷ്യൻ സാമ്രാജ്യത്തിന്റെ ആധിപത്യപ്രദേശങ്ങൾ സാമ്രാജ്യം അതിന്റെ പരമാവധി വിസ്തൃതിയിൽ
തെക്കുപടിഞ്ഞാറൻ ഇറാനിലെ അൻഷാൻ എന്ന പ്രദേശത്ത് ബി.സി.ഇ.
ഏഴാം നൂറ്റാണ്ടിൽ മെഡിയൻ സാമ്രാജ്യത്തിന്റെ സാമന്തരായി ഭരണം നടത്തിയിരുന്ന ഹഖാമനി (അക്കീമെനിസ്) എന്ന ചെറിയ രാജാവിന്റെ പിൻഗാമികളുടെ സാമ്രാജ്യമായതിനാലാണ് ഇതിന് ഹഖാമനി സാമ്രാജ്യം എന്ന പേരുവന്നത്.
ഹഖാമനി വംശത്തിലെ കാംബൈസസ് ഒന്നാമന്റെ പിൻ‌ഗാമിയായി ബി.സി.ഇ.
559-ൽ അൻഷാന്റെ രാജാവായി സൈറസ് അധികാരത്തിലേറി.
550-ൽ സൈറസിന്റെ നേതൃത്വത്തിലുള്ള പേർഷ്യക്കാർ തങ്ങളുടെ മേലാളന്മാരായിരുന്ന മെഡിയക്കാരെ പരാജയപ്പെടുത്തി ‌.
ഈ വിജയത്തോടെ മെഡിയൻ സാമ്രാജ്യത്തിൽ നിന്നും സ്വതന്ത്രമായി ഹഖാമനി സാമ്രാജ്യം ഉടലെടുത്തു.
ചക്രവർത്തിമാർ സൈറസ്
ഹഖാമനീഷ്യൻ സാമ്രാജ്യത്തിലെ ആദ്യത്തെ ചക്രവർത്തിയാണ് മഹാനായ സൈറസ് എന്നറിയപ്പെടുന്ന സൈറസ് രണ്ടാമൻ.
559-ൽ  അധികാരമേറ്റ അദ്ദേഹം ബി.സി.ഇ.
549/550-ൽ മെഡിയൻ രാജാവായ അസ്റ്റെയേജെസിനെ പരാജയപ്പെടുത്തി.
ഈ വിജയത്തോടെ ഹഖാമനീഷ്യൻ സാമ്രാജ്യം വടക്കു പടിഞ്ഞാറ് കപ്പാഡോസിയ മുതൽ കിഴക്ക് പാർത്തിയയും ഹൈർക്കാനിയയും വരെയുള്ള ഒരു വലിയ ഭൂവിഭാഗത്തിന്റെ അധികാരികളായി .
പടിഞ്ഞാറൻ തുർക്കിയിലെ ലിഡീയ മുതൽ കിഴക്കൻ ഇറാൻ വരെയും വടക്ക് അർമേനിയൻ മലകൾ മുതൽ പേർഷ്യൻ ഉൾക്കടൽ വരെയുള്ള വലിയ ഭൂപ്രദേശമാണ് സൈറസിന്റെ അധീനതയിലായത്.
സൈറസ് ആക്രമിച്ചു കീഴടക്കിയതാണോ അതോ മെഡിയരിൽ നിന്നും പിന്തുടർച്ചയായി ലഭിച്ചതാണോ എന്ന് നിശ്ചയമില്ലെങ്കിലും ബി.സി.ഇ.
530-ൽ സൈറസിന്റെ മരണസമയത്ത്, ഈ ഭൂവിഭാഗങ്ങൾ സാമ്രാജ്യത്തിന്റെ അധീനതയിലായിരുന്നു.
കാംബൈസസ് രണ്ടാമൻ, ബർദിയ
530-ൽ സൈറസ് മരണമടഞ്ഞതിനുശേഷം കാംബൈസസ് രണ്ടാമൻ അദ്ദേഹത്തിന്റെ പിൻ‌ഗാമിയായി.
525-ൽ കാംബൈസസ്, ഈജിപ്ത്, ആക്രമിച്ച് സാമ്രാജ്യത്തോട് കൂട്ടിച്ചേർത്തു.
522 വരെ കാംബൈസസ് അധികാരത്തിലിരുന്നു.
തനിക്കെതിരെയുള്ള ഒരു കലാപം അടിച്ചമർത്തുന്നതിനായി ഈജിപ്തിലേക്ക് പോയ കാംബൈസസ് രണ്ടാമൻ, തന്റെ സേനയോടൊപ്പം അവിടെ നിന്ന് പേർഷ്യയിലേക്ക് തിരിക്കുമ്പോഴാണ് ബി.സി.ഇ.
522-ൽ അപ്രതീക്ഷിതമായി മരണമടഞ്ഞത്.
കാംബൈസസിന്റെ സഹോദരനായ ബാർദിയ ആണ് ഈ കലാപം നയിച്ചിരുന്നത് എന്ന് പറയപ്പെടുന്നു.
( ഹെറോഡോട്ടസ് ബാർദിയയെ സ്മെർദിസ് എന്നാണ് വിളിക്കുന്നത്).
കാംബൈസസിന്റെ മരണശേഷം ഉടൻ തന്നെ അതായത് ബി.സി.ഇ.
522 ജൂലൈ ഒന്നാം തിയതി ബർദിയ രാജാവായി അധികാരത്തിലേറി.
എന്നാൽ ബർദിയയുടെ ഭരണം ഏതാനും മാസങ്ങൾ മാത്രമേ നീണ്ടു നിന്നുള്ളൂ.
തന്റെ സഹോദരൻ കാംബൈസസ് അധികാരത്തിലിരിക്കുമ്പോൾ, ബർദിയ, വടക്ക് സിഥിയൻ ഭൂരിപക്ഷപ്രദേശത്തെ സത്രപ് ആയിരുന്നു.
കാംബൈസസിനെതിരെ ബർദിയ കലാപത്തിനു പുറപ്പെട്ടപ്പോൾ കൂട്ടായി മെഡിയൻ നേതാക്കളേയും വടക്ക് സിഥിയൻ ഭൂരിപക്ഷപ്രദേശങ്ങളിലെ മറ്റു സത്രപരേയും കൂട്ടുപിടിച്ചിരുന്നു.
ഇങ്ങനെ സാമ്രാജ്യത്തിന്റെ വടക്ക് സിഥിയൻ ഭൂരിപക്ഷപ്രദേശങ്ങളും തെക്കുള്ള പേർഷ്യൻ പ്രദേശങ്ങളും തമ്മിലുള്ള ഒരു ചേരിപ്പോര് ഉടലെടുത്തു.
ഈ സാഹചര്യം ബർദിയയും, പിന്നീട് ദാരിയസ് ഒന്നാമനും അടക്കമുള്ള  നേതാക്കൾ നന്നായി മുതലെടുത്തു എന്നു വേണം കരുതാൻ.
കംബൈസസിന്റെ മരണശേഷം ബർദിയ അധികാരത്തിലേറിയതോടെ തെക്കുള്ള പേർഷ്യൻ നേതാക്കൾ അയാൾക്കെതിരെ കലാപമാരംഭിച്ചു.
തുടർന്ന് ബർദിയ മെഡിയയിൽ അഭയം പ്രാപിച്ചു.
പേർഷ്യക്കാർ ഇയാളെ ആൾമാറാട്ടക്കാരനായും സിഥിയൻ പുരോഹിതനായും ചിത്രീകരിച്ചു.
പേർഷ്യക്കാരായ മാർഗിയാനയിലെ ഫ്രാദയും പെഴ്സിസിലെ വാഹ്യാസ്‌ദാതയും ബർദിയക്കെതിരെ ശക്തമായ കലാപമുയർത്തി.
അറാകോസിയ അടക്കം ഇറാനിയൻ പീഠഭൂമിയുടെ തെക്കുഭാഗം മുഴുവൻ പെട്ടെന്ന് തന്നെ വാഹ്‌യാസ്‌ദാത തന്റെ നിയന്ത്രണത്തിലാക്കി.
ഒരു സിഥിയൻ ആധിപത്യപ്രദേശവും, ഹഖാമനീഷ്യൻ സാമ്രാജ്യത്തിന്റെ വടക്കുകിഴക്കൻ മേഖലയിലെ ഏറ്റവും പ്രധാനപ്പെട്ട കേന്ദ്രവുമായിരുന്ന ബാക്ട്രിയയിൽ നിന്നും ബർദിയക്ക് ഇക്കാലത്ത് സഹായം ലഭിച്ചു..
ബാക്ട്രിയയിൽ നിന്ന് സേനാനായകന്മാരായിരുന്ന ദാദർശിഷ് , പടിഞ്ഞാറ്‌ മാർഗിയാനയിലേക്കും, വിവാന ഹിന്ദുക്കുഷിന് തെക്കോട്ടും കടന്ന് യഥാക്രമം ഫ്രാദയുടേയും വാഹ്‌യാസ്‌ദാതയുടേയും കലാപങ്ങൾക്ക് അറുതി വരുത്തി.
എങ്കിലും ഇതിനു മുൻപേ ദാരിയസ് ഒന്നാമൻ ബർദിയയെ കൊലപ്പെടുത്തിയിരുന്നു.
ദാരിയസ് ഒന്നാമൻ
അധികാരത്തിലേറി മൂന്നു മാസം തികഞ്ഞപ്പോഴേക്കും അതായത് ബി.സി.ഇ.
522 സെപ്റ്റംബർ 29-ന് ഹഖാമനീഷ്യൻ വംശത്തിലെ ഒരു യുവാവ്, മെഡിയയിൽ വച്ച് ബർദിയയെ വധിച്ച് അധികാരം പിടിച്ചെടുത്തു.
ദാരിയസ് ആയിരുന്നു ഈ കൊലയാളി.
തുടർന്ന് ഭരണമേറ്റ ദാരിയസ് ബി.സി.ഇ.
486 വരെ അധികാരത്തിലിരുന്നു.
അധികാലബ്ദിയെക്കുറിച്ചും അതിന്റെ പശ്ചാത്തലത്തെക്കുറിച്ചുമുള്ള തന്റെ ഭാഷ്യം ബെഹിസ്തുൻ ലിഖിതത്തിൽ ദാരിയസ് വിശദീകരിക്കുന്നുണ്ട്.
ബർദിയ ഒരു ആൾമാറാട്ടക്കാരനായിരുന്നെന്നും, യഥാർത്ഥ ബർദിയയെ വർഷങ്ങൾക്കു മുൻപ് കാംബൈസസ് വധിച്ചുവെന്നും ദാരിയസ് പറയുന്നു.
ഈ ആൾമാറാട്ടക്കാരൻ ഗൗമത എന്ന ഒരു മെഡിയൻ പുരോഹിതനായിരുന്നു എന്നും ദാരിയസ് തുടർന്നു പറയുന്നു.
സെപ്റ്റംബർ 29-ന് അധികാരത്തിലേറിയതിനു ശേഷം സാമ്രാജ്യത്തിന്റെ വിവിധകോണുകളിൽ ദാരിയസിനെതിരായി പല അട്ടിമറിശ്രമങ്ങളും നടക്കുകയും, ദാരിയസ് തന്റെ സേനാനായകരോടോത്ത്ത് ഇവയെല്ലാം ഒരു വർഷത്തിനുള്ളിൽ അടിച്ചമർത്തിയെന്നും ബെഹിസ്തൂൻ ലിഖിതത്തിൽ രേഖപ്പെടുത്തിയിട്ടുണ്ട്.
എന്നാൽ കാംബൈസസിന്റെ പിൻ‌ഗാമിയായിരുന്ന ബർദിയയുടെ നിരവധി എതിരാളികളിൽ ഒരാൾ മാത്രമായിരുന്നു ദാരിയസ് എന്നാണ് ചരിത്രകാരന്മാർ കണക്കാക്കുന്നത്.
സമാനരായ മറ്റ് എതിരാളികളിൽ നിന്നും വ്യത്യസ്തനായി, ഹഖാമനീഷ്യൻ വംശത്തിൽ ജനിച്ചു എന്നതും, ഒരു ഹഖാമനീഷ്യൻ തലസ്ഥാനത്തു വച്ച് രാജാവിനെ വധിക്കാൻ സാധിച്ചു എന്നതും ദാരിയസിന് താരതമ്യേന എളുപ്പത്തിൽ രാജപദവിയും കൊട്ടാരവും മറ്റു അധികാരസ്ഥാപനങ്ങളുടേയും നിയന്ത്രണം പിടിച്ചടക്കുന്നത് താരതമ്യേന എളൂപ്പമായി.
ദാരിയസ് വധിച്ച ബർദിയ, കാംബൈസസിന്റെ യഥാർത്ഥ സഹോദരൻ തന്നെയായിരുന്നെന്നും, ദാരിയസിനെതിരെ എന്ന് അദ്ദേഹം പറയുന്ന കലാപങ്ങൾ യഥാർത്ഥത്തിൽ ബർദിയക്കെതിരായി തുടങ്ങിയതാണെന്നും കരുതപ്പെടുന്നു.
മുൻ‌കാലത്തെപ്പോലെ മെഡിയക്കാരുടെ അടിമകളായി വീണ്ടും മാറാതിരിക്കാൻ ദാരിയസിന്റെ അധികാരലബ്ദി പേർഷ്യക്കാർക്ക് സഹായകരമായെന്നാണ് ഹെറോഡോട്ടസ് അഭിപ്രായപ്പെടുന്നത്.
പേർഷ്യക്കാരേയും സിഥിയരേയും ഒരു പോലെ വിശ്വാസത്തിലേടുക്കാൻ സാധിച്ചതാണ് ദാരിയസിന്റെ പ്രധാന നേട്ടം.
വടക്കും തെക്കുമായി വിഘടിച്ചു നിന്ന സാമ്രാജ്യത്തെ ഏകീകരിക്കാൻ ദാരിയസിന്റെ നേതൃത്വത്തിന് സാധിച്ചു.
അതുകൊണ്ടുതന്നെ പേർഷ്യൻ സാമ്രാജ്യത്തിന്റെ സ്ഥാപകപിതാവായും ദാരിയസ് വിലയിരുത്തപ്പെടുന്നു .
ഹഖാമനി സാമ്രാജ്യം ശരിയായ അടിസ്ഥാനത്തിൽ സംഘടിപ്പിച്ചത് ദാരിയൂസ് ആണ്.
ബാബിലോണിയയും, ഈജിപ്തും അദ്ദേഹം തന്റെ നേരിട്ടുള്ള ഭരണത്തിൻകീഴിലാക്കി.
സാമ്രാജ്യത്തിന്റെ ശേഷിച്ച ഭാഗങ്ങൾ 20 പ്രവിശ്യകളായി വിഭജിച്ചു.
പ്രവിശ്യകൾ 'സത്രപി' എന്ന പേരിലാണ് അറിയപ്പെട്ടിരുന്നത്.
പ്രവിശ്യകളിൽ സത്രപ്പ് (ക്ഷത്രപൻ) എന്നറിയപ്പെടുന്ന രാജപ്രതിനിധികൾ ഭരണം നടത്തി.
ക്സെർക്സെസ് ഒന്നാമൻ